# Arenys de Mar

### De Viquipèdia

Arenys de Mar
el Maresme
Dades municipals
Gentilici | Arenyenc, arenyenca
Població (2005) | 13.860 hab.
Superfície | 6,87 km2
Densitat (2005) | 2.017,5 hab/km2
Altitud | 10 m
Coordenades | 41°34'55"N, 2°33'1"E
Entitats de població | 1

Arenys de Mar és un municipi de la comarca del Maresme.

El port d'Arenys, durant molts anys l'únic existent a tota la costa nord de Barcelona, és l'exemple més evident de la llarga història i tradició marinera de la vila. Les platges enmarcades pels turons que arriben fins arran de mar són un anunci de la veïna Costa Brava.

Arenys no és gaire lluny ni gaire aprop d'enlloc. Barcelona és a 40 km anant per la carretera N-II o l'autopista C-32. El tren de rodalies (línia C-1) fa el trajecte fins a la Plaça de Catalunya en 50 minuts. La carretera B-511 manté les comunicacions a través de Collsacreu amb l'autopista A-7 (sortida de Sant Celoni). El massís del Montseny queda a tocar i els Parcs del Corredor i del Montnegre a mitja passa. Girona és a 60 km i Montserrat a 1hora i poc més. L'aeroport de Barcelona és a 56 km i el de Girona-Costa Brava a 40 km.

La pesca i tota la indústria que es crea a l'entorn del port mouen gran part de l'activitat econòmica de la vila. És el port més important del Maresme i concentra gairebé tota la flota pesquera de la comarca. La subhasta del peix que té lloc cada tarda quan tornen els quillats i les barques és un espectacle pintoresc que atrau molts visitants.

El port té un gran espai dedicat a les embarcacions esportives. Durant l'estiu molts velers hi fan estada en les seves singladures mediterrànies. Les drassanes continuen sent una important indústria local.

La Riera és el centre comercial i eix de tota l'activitat local. El Mercat, un esplèndid i funcional edifici modernista, és obert tots els matins i les tardes dels dimarts i els divendres. Al seu interior el batibull de gent i l'activitat és constant.

Arenys rep diàriament la vista de centenars d'escolars i nombroses excursions de gent gran. Els atractius artístics i monumentals, els museus, el port, i tot el que envolta el mite de Sinera creat per Salvador Espriu són bons arguments per arribar-se a Arenys. Els caps de setmana són molts els qui vénen a la vila senzillament per fer un bon àpat.

L'atractiu de les platges d'Arenys rau en la seva extensió i en la sorra gruixuda que les cobreix (Platja del Cabaió). Pels qui prefereixen les estades ombrejades, la vila ofereix el Parc de Lourdes i la possibilitat de passejar pels nombrosos camins i rials que té el municipi.

## [edita] Emplaçament

El municipi és creuat per la Riera d'Arenys

## [edita] Història

Arenys de Mar és vila des de l'any 1599 i tingué una gran importància marítima durant els segles XVIII i XIX

## [edita] Enllaços externs

- Pàgina web de l'Ajuntament
- Informació de la Generalitat de Catalunya
- Informació de l'Institut d'Estadística de Catalunya
- Arenys.Org: Comunitat digital arenyenca
- L'altra comunitat digital arenyenca

Obtingut de "http://ca.wikipedia.org../../../a/r/e/Arenys_de_Mar_f497.html"

Categories: Arenys de Mar | Platges de Catalunya

##### Views

- Article
- Discussió
- Revisió actual

##### Cerca

##### En altres llengües

- Español
- English
- Euskara
- Italiano
- Nederlands
- Polski
- Português